### A N U N Ț

Consiliul Județean Cluj organizează **EXAMEN DE PROMOVARE ÎN GRAD PROFESIONAL** în data de **25.11.2022 ora 1000** pentru funcția contractuală de:

* **inspector de specialitate, gradul profesional I** la Serviciul ”Centrul Național de Informare și Promovare Turistică Cluj” din cadrul Direcției Administrație și Relații Publice;

**LOCUL de desfășurare a examenului:**

* la sediul Consiliului Județean Cluj, Calea Dorobanților nr.106, Cluj-Napoca, tel/fax: 0372640024.

**CONDIȚII pentru participarea la examen:**

Pentru a participa la examenul de promovare în grad/treaptă profesională, candidatul trebuie să îndeplinească cumulativ următoarele condiţii:

a) să aibă o vechime de minimum 3 ani în gradul sau treapta profesională din care promovează;

b) să fi obţinut calificativul "foarte bine" la evaluarea performanţelor profesionale individuale cel puţin de două ori în ultimii 3 ani, în care acesta s-a aflat în activitate.

**BIBLIOGRAFIE**

**pentru examenul de promovare în grad profesional din cadrul**

**Serviciului ”Centrul Național de Informare și Promovare Turistică Cluj”**

1. **Ordinul comun al Ministerului Economiei, Energiei și Mediului de Afaceri și Ministerului Lucrărilor Publice, Dezvoltării și Administrației nr. 2409/3501/2020** pentru aprobarea Normelor metodologice privind organizarea, funcționarea, rolul, atribuțiile, acreditarea și reacreditarea centrelor naționale și locale de informare și promovare turistică.
2. **Ordinul Autorității Naționale pentru Turism nr.65/2013** pentru aprobarea Normelor metodologice privind eliberarea certificatelor de clasificare a structurilor de primire turistice cu funcțiuni de cazare și alimentație publică, a licențelor și brevetelor de turism, cu modificările și completările ulterioare;
3. **Ordonanța Guvernului nr. 58/1998** privind organizarea și desfășurarea activității de turism în România, cu modificările și completările ulterioare;
4. **Hotarârea Guvernului nr. 33/2000** privind aprobarea Metodologiei de înscriere, atestare şi a criteriilor de evidenţiere a patrimoniului turistic.

**Tematica va cuprinde bibliografia integral.**

**Modalitatea de desfășurare a examenului:**

* examenul de promovare constă în susținerea unei probe scrise. La locul, data și ora stabilite pentru examenul de promovare, comisia de examinare pune la dispoziția candidaților lista subiectelor stabilite. Candidații redactează o lucrare pe un subiect la alegere dintre cele stabilite de către comisia de examinare.Lucrarea scrisă va fi notată de către membrii comisiei de examinare cu un punctaj de maximum 100 de puncte, punctajul minim de promovare fiind de 50 de puncte.

**În vederea participării la examen** candidații propuşi pentru promovare se vor prezenta la ora 0945 în sala de examen, stabilită cu cel puțin o zi înaintea datei examenului şi vor avea asupra lor B.I./C.I şi instrumente de scris cu culoare albastră în vederea susținerii probei scrise.

Afișat la sediul și pe siteul unității în data de 11.11.2022 ora 8:00